Det sagdes, at han ikke klagede sig mere, end om de havde slået på en stok eller sten. Under [[tortur]]en skulle han have talt lige så let, som når han sad på ølbænken; han talte hverken højere eller lavere eller mere skælvende end ellers. Han talte frem til sin død og sang en tredjedel af [[psalterium]] (den latinske [[oversættelse]] af [[Salmernes Bog|salmerne]] i [[Det gamle testamente]]). Præsten, der havde kirken nærved, lod Sigurds lig føre dertil. Den præst var en ven af Haraldsønnerne, som blev vrede på ham og fragtede den døde tilbage til sin oprindelige plads. Præsten måtte også betale en [[bøde]]. Men Sigurd Slembes venner kom senere fra Danmark og hentede den døde med skib og fik ham gravlagt i Mariakirken (vore dages [[Vor Frue Kirke (Aalborg)|Frue kirke]]) i [[Ålborg]]. <ref>[http://dendigitalebyport.byhistorie.dk/medieval/item.aspx?itemid=3507 Aalborg, 1139<!-- Bot genereret titel -->]</ref>
Historie Kriminalitet